proxectonos/corpus_dominio_legal_administrativo_tmp huggingface dataset:
EXECUCIÓN SUBSIDIARIA (EXP.1193/2020) RELATIVO Á XESTIÓN DA BIOMASA
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 04/12/2020)

De conformidade cos artigos 44 e 46.1 da Lei 39/2015, de 1 de outubro, de Procedemento Administrativo Común das Administracións Públicas, tentada sen efecto a notificación do acto que se indica por causas non imputables á Administración. Ao non ser posible a práctica da comunicación a que se refire o número 2 do artigo 22 da Lei 3/2007, do 9 de abril, de prevención e defensa contra os incendios forestais de Galicia, aos titulares das parcelas que se relacionan a continuación, por causas non imputables a esta administración, de conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas, faise pública a comunicación de xestión da biomasa. Publícase o presente anuncio no Boletin Oficial da Provincia de Pontevedra (BOPPO) para que sirva de notificación á persoa interesada, a cuxo fin se lle comunica que tanto a notificación como o expediente se atopa á súa disposición no Concello de Ponte Caldelas (Avenida de Galicia, 17, 36820 Ponte Caldelas, Pontevedra). Igualmente poderá acceder a través da Sede Electrónica desta entidade. Considerando que o artigo 22.3 da Lei 3/2007, do 9 de abril, de prevención e defensa contra os incendios forestais de Galicia establece que cando non pudiera determinarse a identidade da persoa responsable da xestión da biomasa vexetal e retirada de especies arbóreas prohibidas ou resultase infructuosa a notificación da comunicación efectuarase mediante un anuncio no Boletín Oficial do Estado e no Diario Oficial de Galicia, dos datos catastrais da parcela. Considerando que o artigo 22.4 da Lei 3/2007, do 9 de abril, de prevención e defensa contra os incendios forestais de Galicia posibilita a este concello para a execución subsidiaria en caso de incumprimento dos traballos de xestión de biomasa, repercutindo os custes ás persoas responsables. Considerando que o artigo 22.6 da Lei 3/2007, do 9 de abril, de prevención e defensa contra os incendios forestais de Galicia establece a obriga das persoas responsables de facilitar os necesarios accesos ás entidades responsables dos traballos de xestión da biomasa, que non requirirán de ningunha autorización para a execución subsidiaria da xestión da biomasa nas redes de faixas de xestión. Ponte Caldelas, 23 de novembro de 2020. Alcalde do Concello de Ponte Caldelas, Yelina Troiano Gorriti
DH. W36.69961. SOLICITUDE DO CONCELLO DE CANGAS DE CONEXIÓN DA FOSA DE DONÓN Á REDE DE SANEAMENTO DE VIÑÓ, NO CONCELLO DE CANGAS
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 17/06/2020)

As obras solicitadas consisten na conexión da EDAR de Donón á rede de saneamento de Viñó, mediante a instalación dun bombeo e 800,00 metros de tubaría de impulsión. As obras sitúanse na zona de servidume e policía do río Donón e de dous regos sen nome. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cangas ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe do servizo territorial (P. S. Resoluc. dirección de Augas de Galicia do 20/02/2017) – Alberto Bosquet Herreros (sinatura dixital)
APROBACIÓN PADRÓN MERCADO XULLO 2020
ADMINISTRACIÓN LOCAL — Municipal — Marín (Recadación, 08/07/2020)

Por Resolución do Concelleiro delegado de Facenda do día 30 de xuño de 2020 foi aprobado o padrón fiscal correspondente ao concepto tributario de taxa por prestación do servizo de mercado correspondente ao mes de xullo de 2020. O citado padrón exponse ao público nas oficinas do Concello durante o prazo de 1 (un) mes, contado a partir do día seguinte ao de publicación deste anuncio no Boletín Oficial da Provincia de Pontevedra. Contra as liquidacións incorporadas ao padrón os interesados poderán interpor, no prazo de 1(un) mes a contar dende o día seguinte ao de remate do período de exposición pública, recurso de reposición ante a Alcaldía do Concello de Marín, conforme ao establecido no artigo 14.2 do Real decreto lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. O prazo de cobro en período voluntario comprende dende o día 1 ata o 27 de xullo de 2020, ambos inclusive. O cargo nas contas bancarias dos recibos correctamente domiciliados efectuarase o día 5 de xullo de 2020. O pago dos recibos non domiciliados efectuarase mediante ingreso en calquera das seguintes entidades colaboradoras: Abanca Corporación Bancaria S. A., Banco Bilbao Vizcaya Argentaria, Caixabank-La Caixa, Banco Santander e Banco Sabadell-Gallego, empregando os documentos de ingreso (recibos) que se enviarán ao domicilio declarado do contribuínte por correo ordinario, envío que non ter carácter de notificación. Os contribuíntes que non reciban nos seus domicilios o documento para o ingreso, poderán solicitalo nas dependencias da Tesourería do Concello de Marín, xa que a súa non recepción non exonera da obriga de pago nin impide a utilización da vía de prema. O vencemento do prazo en período voluntario sen ter satisfeita a débeda, determinará o comezo do período executivo, devindicándose as recargas do período executivo, os xuros demora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria.
APROBACIÓN PADRÓN CAIXEIROS AUTOMÁTICOS 2020
ADMINISTRACIÓN LOCAL — Municipal — Marín (Recadación, 05/10/2020)

Por Resolución do Concelleiro delegado de Facenda do día 31 de agosto de 2020 foi aprobado o padrón fiscal correspondente ao concepto tributario Aproveitamento especial dominio público-Caixeiro relativo ao exercicio 2020. Os interesados poderán examinar o padrón fiscal e a lista cobratoria por un prazo de quince días hábiles contados a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real decreto lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre o día 1 de setembro e o 5 de novembro de 2020, procederase ao cobro en período voluntario das liquidacións incluidas no padrón fiscal correspondente ao concepto tributario Aproveitamento especial dominio público-Caixeiro, relativo ao exercicio 2020. Dito cobro efectuarase a través das seguintes entidades colaboradoras: Abanca Corporación Bancaria S. A, Banco Bilbao Vizcaya Argentaria, Caixabank-La Caixa, Banco Santander e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuínte por correo ordinario, Non obstante se dito documento de pago non fora recibido antes do 1 de outubro de 2020, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados se remitirá aviso de cargo. Transcorrido o prazo voluntario, os débitos impagados serán esixidos polo procedemento excecutivo, e devengarán os recargos do período executivo, os xuros de mora, e no seu caso, as costas que se xeren, de conformidad eco establecido nos artigos 26,28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación.
APROBACIÓN DEFINITIVA DE MODIFICACIÓN DA TAXA DE RECOLLIDA DE LIXO
ADMINISTRACIÓN LOCAL — Municipal — Guarda, A (Ordenanzas e Regulamentos, 28/12/2020)

Rematado o período de exposición pública da aprobación provisional por Pleno do concello de A Guarda de data 5 de novembro de 2020 da modificación parcial da ordenanza fiscal reguladora da taxa por recollida de lixo, tras anuncio da súa exposición ó público no Boletín Oficial da Provincia de Pontevedra nº 215, de 6 de novembro de 2020, sen que se tiveran presentado reclamacións, procede a publicarse o texto íntegro da modificación aprobada definitivamente a efectos da súa entrada en vigor: “Ó final do apartado TARIFAS engádese a seguinte redacción: Establécese unha cota tributaria reducida do 75% das tarifas vixentes relativas a aqueles establecementos que desenrolen actividades económicas, nos casos en que, no exercicio tributario anterior, a súa actividade ou apertura ó público fora suspendida como consecuencia de declaración de estado de alarma no país que vaia acompañada por unha norma estatal ou autonómica con rango legal que suspenda o desenrolo das actividades realizadas nestes establecementos. Os propietarios dos locais onde se desenrolen estas actividades económica, como suxeitos pasivos substitutos do contribuínte terán de prazo ata o día 31 de xaneiro de cada exercicio tributario para solicitar a aplicación da cota reducida, presentando de maneira oficial a seguinte documentación acreditativa: A presente modificación ordenanza fiscal, aprobada inicialmente polo Pleno do concello de A Guarda en data 5 de novembro de 2020, entrará en vigor ó día 1 de xaneiro de 2021 tras a súa publicación definitiva no Boletín Oficial da Provincia.” En A Guarda, o día 22 de decembro de 2020. O Alcalde – Antonio Lomba Baz Documento asinado dixitalmente
EXPOSICIÓN PÚBLICA DOS ESTATUTOS
SECCIÓN NON OFICIAL —  — Comunidade de Augas de Gandarachan (Outros documentos, notificacións e informacións públicas, 12/11/2020)

Dolores Macarena Chushig Rave, NIF35.426.723 -F, vecmo de Caldas de Reis, domiciliado en Casalderrique nº 24–Carracedo, actuando como Presidente da comunidade de Usuarios de GANDARACHAN, comunico a tódolos partícipes da Comunidade, que as Ordenanzas e Regulamentos da Comunidade estarán expostos ó público na casa nº 24 de CASALDERRIQUE de Carracedo e no Concello de Caldas de Reis, durante o prazo de trinta (30) días, a contar da publicación da presente nota-anuncio no Boletín Oficial da provincia, para que podan ser examinadas e prestar as alegacións que estimen oportunas. Casalderrique, 16 de Outubro de 2020 Asdo.– José Manuel Castroman Sanmiguel
NOMEAMENTO DE MEMBROS DA XUNTA DE GOBERNO LOCAL
ADMINISTRACIÓN LOCAL — Municipal — Rodeiro (Outros documentos, notificacións e informacións públicas, 20/08/2020)

En cumprimento do disposto no artigo 44.2 do Real Decreto 2568/1986, do 28 de novembro, polo o que se aproba o Regulamento de Organización, Funcionamento e Réxime Xurídico das Entidades Locais, publícase para xeral coñecemento que o Sr. alcalde, con data 14 de agosto do corrente, ditou a Resolución que deseguido literalmente se transcribe: En Rodeiro a catorce de agosto de dous mil vinte. De conformidade co que dispoñen os artigos 23.1 e 23.2 b) da Lei 7/1985, do 2 de abril, reguladora das Bases do Réxime Local (LRBRL), o artigo 65 da Lei 5/1997, do 22 de xullo, de Administración Local de Galicia (LALG), os artigos 43.2, 52 e seguintes do Real Decreto 2568/1986, do 28 de novembro, polo o que se aproba o Regulamento de Organización, Funcionamento e Réxime Xurídico das Entidades Locais (ROF) e a Disposición Adicional Segunda da Lei 9/2017, do 8 de novembro, de Contratos do Sector Público (LCSP), Primeiro.- Modificar parcialmente a resolución desta Alcaldía de data 08/07/19 e nomear membros da Xunta de Goberno Local deste Concello, en substitución dos inicialmente designados, aos seguintes concelleiros: Don Hammadi Hernangomez Viladot, Don Antonio Ricard Van Der Linde El Khobzi e Don Isidoro Manuel Feraru Orobia. Segundo.- Desta Resolución darase conta ao Pleno do Concello na primeira sesión que celebre e notificarase persoalmente aos designados, publicándose no taboleiro de anuncios do Concello e no Boletín Oficial da Provincia, sen prexuízo da efectividade dos devanditos nomeamentos dende o día seguinte á data da presente Resolución. Terceiro.- Mantéñense integramente as delegacións de competencias do alcalde na Xunta de Goberno Local contidas na resolución da Alcaldía de data 08/07/19. Así o resolve, manda e asina o Sr. alcalde Don Luís López Diéguez, ante min, o secretario, no lugar e data enriba sinalados.” Rodeiro, 14 agosto de 2020.—O alcalde (sinatura dixital), Luís López Diéguez.
EXPOSICIÓN PÚBLICA DO PADRÓN DAS TAXAS POLOS SERVIZOS DE SUBMINISTRACIÓN DE AUGA, CANON DA AUGA, SANEAMENTO E DEPURACIÓN DO 1º TRIMESTRE DE 2020
ADMINISTRACIÓN LOCAL — Municipal — Sanxenxo (Recadación, 14/05/2020)

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, canon da auga, saneamento e depuración correspondente ao 1º TRIMESTRE DE 2020, o citado padrón estará a disposición do publico durante 30 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na rúa Alexandre Bóveda, 10 (Edificio Condesa P2) de Sanxenxo, en horario de 9:00 a 13:00 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 28 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:00 horas, de luns a venres. Transcorrido o período voluntario de pago establecido, ata 4 de SETEMBRO de 2020, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Sanxenxo, O ALCALDE–Telmo Martín González (asinado electronicamente na data que figura ao pe)
EXPOSICIÓN PÚBLICA DAS CONTAS XERAIS DO ANO 2019
ADMINISTRACIÓN LOCAL — Municipal — Redondela (Presupostos e cadros de persoal, 28/12/2020)

Formuladas e rendidas as Contas Xerais do exercicio 2019, e informadas pola Comisión Especial de Contas, expóñense ao público cos documentos que as xustifican na Intervención deste Concello por espazo de quince días hábiles, contados a partir do día seguinte ao da inserción do presente edicto no BOP de Pontevedra, co obxecto de formular os reparos e observacións que se estimen pertinentes durante dito prazo de exposición e os oito días seguintes, de conformidade co disposto no artigo 212 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais.
DELEGACIÓN DE COMPETENCIAS DO CONCELLO DE RODEIRO NA DEPUTACIÓN DE PONTEVEDRA PARA DESENVOLVER AS FACULTADES DA LIQUIDACIÓN PREVIA Á PRIMEIRA MATRICULACIÓN DO IMPOSTO SOBRE VEHÍCULOS DE TRACCIÓN MECÁNICA
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 08/06/2020)

O Pleno da Deputación Provincial de Pontevedra, na sesión ordinaria que tivo lugar o día 29 de maio de 2020, acordou aceptar, de conformidade co previsto no artigo 7.2 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais e no artigo 106.3 da Lei 7/1985, de 2 de abril, reguladora das bases de réxime local a delegación de competencias que realizou o concello de Rodeiro por acordo do Pleno na sesión de data 24 de febreiro de 2020 para desenvolver as facultades da liquidación previa á primeira matriculación do imposto sobre vehículos de tracción mecánica. A citada delegación realizarase pola Deputación de Pontevedra a través dos seus servizos tributarios. O que se fai público para xeral coñecemento e demais efectos. Asinado dixitalmente ao marxe. O deputado delegado O secretario (Delegación efectuada por R. P. nº 2020002793 de data 16-03-2020) Carlos López Font Carlos Cuadrado Romay
APROBACIÓN DO PADRÓN DE AUGA 2020 3B
ADMINISTRACIÓN LOCAL — Municipal — Poio (Recadación, 20/10/2020)

Confeccionado o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 3º bimestre 2020 por Viaqua Gestión Integral de Aguas de Galicia, S. A. U., a Xunta de Goberno Local, en sesión ordinaria celebrada o día catorce de xullo de dous mil vinte, adoptou, entre outros, o seguinte acordo: Aprobar o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 3º bimestre 2020. Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese. Asimesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Poio, a 22 de xullo de 2020 v. e pr. O ALCALDE D. Luciano Sobral
DELEGACIÓN TEMPORAL ÁREA CULTURA, EMPREGO E PARTICIPACIÓN CIDADÁ
ADMINISTRACIÓN LOCAL — Municipal — Vigo (Outros documentos, notificacións e informacións públicas, 27/08/2020)

Por Resolución desta Alcaldía de data 18 de xuño de 2019 delegouse no concelleiro, D ABEL LOSADA ÁLVAREZ, a Área de CULTURA, EMPREGO E PARTICIPACIÓN CIDADÁ nos termos e condicións que na mesma se recollen e sen prexuízo da superior dirección política, goberno e coordinación dos servizos corporativos que corresponde a esta Alcaldía. Con motivo da ausencia da citada membro do goberno dende o día 03 ao 09 de agosto, ambos incluídos, procede avogar a dita delegación e encomendar a xestión da ÁREA CULTURA, EMPREGO E PARTICIPACIÓN CIDADÁ durante o dito período, á concelleira-delegada da Área de Contratación, Patrimonio e Xestión Municipal, Dª PATRICIA RODRÍGUEZ CALVIÑO. Polo exposto, no uso da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía –artigo 124.4 da Lei 7/1985, do 2 de abril, Reguladora das bases do réxime local- e, de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, Primeiro.- A vogar as competencias delegadas da ÁREA CULTURA, EMPREGO E PARTICIPACIÓN CIDADÁ no concelleiro, D ABEL LOSADA ÁLVAREZ durante a súa ausencia dende o día 03 ao 09 de agosto, ambos incluídos, recuperando novamente a súa vixencia a devandita Resolución ao día seguinte do período indicado. Segundo.- Delegar na concelleira-delegada da Área de Contratación, Patrimonio e Xestión Municipal, Dª AINHOA ALEXANDRA PROFIR LOPEZ ORTEGA, as competencias municipais en materia de CULTURA, EMPREGO E PARTICIPACIÓN CIDADÁ dende o día 03 ao 09 de agosto, ambos incluídos, nos termos sinalados nas Resolucións de 18 y 26 de xuño de 2019. Terceiro.- A presente Resolución terá efectos do día 03 ao 09 de agosto, ambos incluídos, sen prexuízo de posteriores modificacións. Cuarto.- Notificar a presente Resolución aos concelleiros afectados e demais persoal interesado e dar conta dela mediante a Intranet municipal. Quinto.- A presente Resolución entrará en vigor no mesmo momento da súa sinatura, sen prexuízo da súa publicación no Boletín Oficial da Provincia, conforme co establecido no art.44.2 do RD 2568/1986. Sexto.- Da presente Resolución, de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta ao Pleno da corporación para os efectos de que quede informado da mesma. Data e sinatura dixital, O ALCALDE-PRESIDENTE, ABEL CABALLERO ÁLVAREZ Dou fe. A SECRETARIA DO GOBERNO LOCAL-Mª CONCEPCIÓN CAMPOS ACUÑA
APROBACIÓN INICIAL TRANSFERENCIA DE CRÉDITO 2/2020
ADMINISTRACIÓN LOCAL — Municipal — Ponte Caldelas (Presupostos e cadros de persoal, 02/10/2020)

O Pleno da Corporación en sesión ordinaria celebrada o 24 de setembro de 2020, acordou Aprobar inicialmente o expediente de transferencia de crédito TC 02-2020. En cumprimento do disposto no artigo 169.1 por remisión do artigo 179.4 do Real Decreto Lexislativo 2/2004 de 5 de marzo que aproba o Texto Refundido da Lei Reguladora das Facendas Locais, e disposicións concordantes, exponse ao público na Intervención do Concello, por un prazo de quince días hábiles, que comenzarán a contarse dende o seguinte ao día da inserción do presente anuncio no Boletín Oficial da Provincia, a fin de que durante o mesmo poidan examinarse os expedientes e formularse as reclamacións que se consideren oportunas, as cales deberán ser dirixidas ao Sr. Alcalde-Presidente desta Corporación. Se transcorrido dito prazo non se presentan alegacións, consideraranse aprobados definitivamente ditos acordos. O Alcalde, Asdo.: Andrés Díaz Sobral
RECTIFICACIÓN DA CONVOCATORIA DE VARIOS PROCESOS SELECTIVOS PARA CUBRIR PRAZAS VACANTES NO CADRO DE PERSOAL FUNCIONARIO DA DEPUTACIÓN DE PONTEVEDRA, INCLUÍDAS NA OEP 2016 E 2019, QUENDA INTERNA (CPI2019N)
ADMINISTRACIÓN LOCAL — Provincial — Deputación Provincial (Persoal, oposicións, 09/01/2020)

O Deputado Delegado en materia de persoal, en virtude das competencias delegadas da Presidencia, dita a seguinte RESOLUCIÓN: Ó abeiro do disposto no artigo 109 da lei 39/2015, de Procedemento Administrativo Común das AAPP, e en virtude das facultades que me confire o art.61.12 de Real Decreto 2568/86, de 28 de novembro, resolvo rectificar a Resolución Presidencial de data 16 de decembro de 2019 (nº 2019021153), pola que se aproba a convocatoria de varios procesos selectivos para cubrir prazas vacantes no cadro de persoal funcionario da Deputación de Pontevedra, incluídas na oferta de emprego público dos anos 2016 e 2019 (CPI2019N), BOPPO nº 248 de data 30 de decembro de 2019, no senso que, O prazo para presentar as solicitudes será de 20 días hábiles, contados a partir do día seguinte ao da publicación da convocatoria no Boletín Oficial do Estado (BOE), mediante extracto, e previa publicación do texto íntegro das bases e a convocatoria no Boletín Oficial da Provincia de Pontevedra (BOPPO) e o extracto no Diario Oficial de Galicia (DOG)” O prazo para presentar as solicitudes será de 20 días naturais contados a partir do día seguinte ao da publicación da convocatoria no Boletín Oficial do Estado (BOE), mediante extracto, e previa publicación do texto íntegro das bases e a convocatoria no Boletín Oficial da Provincia de Pontevedra (BOPPO) e o extracto no Diario Oficial de Galicia (DOG).” Pontevedra, a 2 de xaneiro de 2020. O deputado delegado, O secretario
EXPTE. U-046/17. APROBACIÓN DEFINITIVA DO PROXECTO DE EQUIDISTRIBUCIÓN DO PERI 5 DO PXOM DE SANXENXO
ADMINISTRACIÓN LOCAL — Municipal — Sanxenxo (Outros documentos, notificacións e informacións públicas, 16/11/2020)

Na data do 23 de outubro de 2020 a Xunta de Goberno Local do Concello de Sanxenxo aprobou definitivamente o Proxecto de Equidistribución, polo sistema de concerto, do PERI-5 do PXOM de Sanxenxo, sito en O Pombal, na parroquia de Adina. De conformidade co disposto no artigo 220.2. c) do Decreto 43/2016, do 22 de setembro, polo que se aproba o Regulamento da Lei do Solo de Galicia, procédese á publicación do referido acordo, o cal pode consultarse na sede electrónica do Concello de Sanxenxo (http://sede.sanxenxo.es) introducindo o seguinte CSV: PK2ILJS72CZ6PN46. En Sanxenxo, á data da sinatura dixital O Alcalde-Presidente, Telmo Martín González
APROBACIÓN DEFINITIVA ORZAMENTO MUNICIPAL
ADMINISTRACIÓN LOCAL — Municipal — Meaño (Presupostos e cadros de persoal, 23/03/2020)

O Pleno da Corporación, na sesión extraordinaria de data 11 de marzo de 2020, aprobou definitivamente o Orzamento Municipal para o exercicio económico 2020, coas Bases de Execución do Orzamento coas delegacións contidas nas mesma, Anexo de Investimentos, Anexos de persoal, cargos a desempeñar con dedicación, retribucións dos cargos con dedicación, a asignación de dotación económica aos Grupos Políticos, subvencións nominativas; dando cumprimento ao artigo 169.3 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais, en concordancia co artigo 20 do R. D. 500/1990, do 20 de abril, faise público resumido por capítulos: Así mesmo de conformidade co artigo 90 da lei 7/1985, de 2 de abril, de Bases do Réxime Local e artgio 127 do R. D. Lvo.781/86, do 18 de abril, polo que se aproba o texto refundido das disposicións legais vixentes en materia de Réxime Local, faise público o cadro de persoal que foi aprobado conxuntamente coa relación de postos de traballo-catálogo e co Presuposto Municipal 2020: Auxiliar: Grupo C, Subgrupo C2, DOUS postos de Auxiliar quedan na situación “a extinguir”, ao amortizarse no intre que sexan cubertos os postos de Administrativo por promoción interna. Ao abeiro do establecido no artigo 75.5 da Lei 7/85, do 2 de abril, Reguladora das Bases do Réxime Local, fanse públicos os cargos a desempeñar con dedicación e retribucións, indemnizacións e asistencias a sesións de órganos colexiados: Asistencias a sesións de membros sen dedicación: Establécense, ao abeiro dos artigos 22.2. a) da Lei 38/2003, de 17 de novembro, Xeral de Subvencións, as seguintes subvencións nominativas: Que queda fixada nunha contía total de 5.120,00 €, con cargo á aplicación presupostaria 912.48000 Esta asignación distribúese en función dun compoñente fixo, idéntico para cada grupo, que ascende a 320,00€/grupo/ano, e outro variable a razón de 320,00 €/concelleiro/ano, en función do número de membros de cada un deles, quedando asignado como sigue: Contra a aprobación definitiva do orzamento municipal 2020 poderá interpoñerse directamente recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 8 da Lei 29/1998, de 13 de xullo, Reguladora da Xurisdición Contencioso-Administrativa e, todo iso, no prazo establecido no artigo 46 da citada Lei. A interposición deste recurso non suspenderá por sí a aplicación do orzamento definitivamente aprobado, segundo sinalan os artigos 113 da Lei 7/15, do 2 de abril Reguladora das Bases do Réxime Local e 171 do Real Decreto Lexislativo 2/2004, do 5 de marzo polo que se aproba o Texto Refundido da Lei Reguladora das Facendas Locais. En Meaño, o alcalde Carlos Vieitez Fernández Documento asinado e datado dixitalmente ao marxe
DH. W36.70810. SOLICITUDE DE FAUSTINO CABADAS TATO, DE AUTORIZACIÓN OBRAS VIVENDA UNIFAMILIAR E FOSA SÉPTICA NO LUGAR DE VENTOSELO, COVELO (A LAMA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 29/05/2020)

As obras solicitadas consisten na construción de vivenda unifamiliar de planta baixa e 175,66m² de superficie construída, con cimentación e estrutura de formigón, cuberta de tella cerámica, fachadas e divisións de ladrillo, cerramento exterior de pedra, instalación de servizos, carpintarías interiores e exteriores, en parcelas de referencia catastral 36025A024003390000GM, 36025A024003380000GF e 36025A024003240000GU, en zona de policía e a unha distancia de 40,15 m do leito dun regato innominado, no lugar de Ventoselo, parroquia de Covelo, concello de A Lama. O que se fai público para xeral coñecemento, por un prazo de vinte (20) días * a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Lama (A) ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 18 de maio de 2020 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros.
DELEGACIÓN DE MATRIMONIO 03-10-2020
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 02/10/2020)

Vista a solicitude para a celebración do matrimonio civil entre AIXA MARIA LARIA CHEBKI e PATRICIA ANNE SENA CRAIU. Vista a comunicación do Xulgado de Paz de Vilaboa, na que se achega os datos dos contraentes para a celebración do matrimonio civil segundo expediente tramitado no Rexistro Civil de Vilaboa rexistrado baixo o número LRD 77/2020. Visto que se achega á comunicación toda a documentación necesaria para que a Alcaldía autorice e celebre o matrimonio civil entre os interesados, os cales solicitaron ante o Rexistro Civil que o casamento se celebrara pola Alcaldía do Concello de Vilaboa. Examinada a documentación que a acompaña, en virtude do artigo 51 do Código Civil, no que se establece que o Alcalde será competente para autorizar o matrimonio, PRIMEIRO. Autorizar o matrimonio civil entre AIXA MARIA LARIA CHEBKI e PATRICIA ANNE SENA CRAIU. SEGUNDO. Fixar a celebración do matrimonio para o día 3 de outubro de 2020, ás 13:00 horas en Casa do Concello, desta localidade, tal como solicitaran os mesmos. TERCEIRO. Notificar aos interesados a autorización de matrimonio e o día e hora en que se vai celebrar o matrimonio civil. CUARTO. Delegar na Concelleira María Canosa Otero a celebración do matrimonio civil. QUINTO. Esta delegación terá efectos dende o día seguinte á data deste Decreto, sen prexuízo da súa publicación no Boletín Oficial da Provincia e no taboleiro de edictos do concello. Documento asinado electronicamente.
APROBACIÓN PROVISIONAL ORDENANZAS FISCAIS I.5, II.2 E II.5 PARA O EXERCICIO 2021
ADMINISTRACIÓN LOCAL — Municipal — Vilagarcía de Arousa (Ordenanzas e Regulamentos, 05/11/2020)

O Concello de Vilagarcía de Arousa, en sesión plenaria celebrada o día 29 de outubro de 2020 acordou a modificación e/ou establecemento das Ordenanzas que seguidamente se relacionan: No cumprimento do previsto no Art.17 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, dito acordo provisional, así como as Ordenanzas e os estudios económicos-financeiros, expóñense ao público por prazo de 30 días hábiles, contados dende o seguinte o da publicación deste Edicto no Boletín Oficial da Provincia. Dentro deste prazo, poderán os interesados examinar os referidos documentos nas oficinas da Tesourería Municipal, en horas hábiles e presentar as reclamacións e observacións que estimen convenientes. De non presentarse reclamación durante o período de exposición, de conformidade co establecido no Art.17.3 do R. D. L 2/2004, entenderase definitivamente adoptado o acordo provisional. Vilagarcía de Arousa, na data da sinatura electrónica O Alcalde Alberto Varela Paz.
MODIFICACIÓN DO CADRO DE PERSOAL E DA RPT DO ANO 2020 (NOVEMBRO 2020) APROBACIÓN INICIAL
ADMINISTRACIÓN LOCAL — Municipal — Pontevedra (Presupostos e cadros de persoal, 29/09/2020)

A Xunta de Goberno Local, na sesión do 21/09/2020, aprobou inicialmente a modificación da Relación de Postos de Traballo (RPT) do Concello de Pontevedra e do seu organismo autónomo, quedando da forma que se indica no Anexo I do devandito acordo. En consecuencia, de conformidade co disposto no artigo 202 da Lei 2/2015, do 29 de abril, do emprego público de Galicia, exponse ao público o devandito expediente por un prazo de 20 días hábiles contados a partir do día seguinte ao da presente publicación no BOP. Deste xeito, publicarase o expediente no apartado de transparencia da Sede Electrónica do Concello (https://sede.pontevedra. gal/public/dynamic/transparency/institutionalinfo/humanresourcesmanagement/ e, así mesmo, permanecerá a disposición dos interesados no Servizo de Persoal deste Concello para que o poidan consultar e formular as alegacións que teñan por convenientes, no devandito prazo. Advírtese expresamente que, de non presentarse alegacións en prazo e segundo o previsto pola lexislación anterior, o acordo de aprobación inicial entenderase elevado a definitivo, entrando en vigor a modificación nos termos expostos no acordo de aprobación pola Xunta de Goberno Local. Pontevedra, na data de sinatura electrónica A Concelleira delegada do Servizo de Persoal e Cultura
PREZO PÚBLICO DA ACTIVIDADE ORIENTA-TEA
ADMINISTRACIÓN LOCAL — Municipal — Mondariz (Outros documentos, notificacións e informacións públicas, 31/08/2020)

En sesión ordinaria de Xunta de Goberno Local celebrada o día 20/08/2020, se acordou o seguinte: PRIMEIRO. Declarar a existencia de razóns sociais e de interese público (promoción do deporte e a actividade física entre os veciños) que aconsellarían fixar un precio público que podería chegar a ser inferior ó custo da actividade en función do número de inscritos na mesma. SEGUNDO. Aprobar o importe do prezo público pola realización das seguintes actividades, fixando as seguintes tarifas: DENOMINACIÓN ACTIVIDADE: ORIENTA-TEA. TARIFA POR INSCRITO: 8,00 €. TERCEIRO. Publicar o presente Acordo no taboleiro de anuncios do Concello e en o Boletín Oficial da Provincia a efectos do seu xeral coñecemento. Contra a presente resolución, que pon fin á vía administrativa, pode recorrerse potestativamente en reposición, no prazo dun mes a contar desde o día seguinte á recepción desta notificación, ante deste Concello, de conformidade co artigo 14 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo e o artigo 108 da Lei 7/1985, de 2 de abril, Reguladora das Bases do Réxime Local. O prazo para interpor, no seu caso, recurso contencioso-administrativo, ante o Xulgado do Contencioso-Administrativo de Pontevedra, será de 2 meses a contar desde o día seguinte aoda recepción da resolución expresa do recurso de reposición. Se non houbese resolución expresa o prazo será de 6 meses, a contar desde a data en que se entenda desestimado porsilencio o recurso de reposición en virtude do artigo 46.1 da Lei 29/1998, de 13 de xullo, Reguladora da Xurisdición Contencioso-Administrativa. Todo iso sen prexuízo de que poida exercitar calquera outro recurso que estime como máis pertinente ao seu dereito.